Eelnõu

N A R V A   L I N N A V O L I K O G U

                 O T S U S

Narva






                      .... 05.2008.a.nr

Vaksali tn 9 maa- ala detailplaneeringu vastuvõtmine ja avalikule väljapanekule suunamine 
1 Asjaolud ja menetluse käik

Detailplaneeringu algatamise ettepaneku on esitanud AS Viru Gerberi. Detailplaneeringu koostamise eesmärgiks on olemasoleva krundi jagamine kaheks osaks (3240 m2 ja 970 m2) ning maa- ala sihtotstarbe muutmine ühiskondlike hoonete alusest maast ärimaaks. Samuti lahendatakse maa- alal parkimiskorraldus, juurdepääsudega varustamine ning maa- ala heakorrastus. Planeeritava ala pindala on ca 0,4 ha. Detailplaneering algatati 17.02.2005.a. Narva Linnavolikogu otsusega nr 23/ 51. 
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
 2 Õiguslikud alused
Vastavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
3 Otsus
1) Vastu võtta ja suunata avalikule väljapanekule Vaksali tn 9 maa- ala detailplaneering.

2) Avalikustada detailplaneeringu vastuvõtmine ja avalikule väljapanekule suunamine kohalikes ja maakondlikes massiteabevahendites.

4 Rakendussätted

1) Otsus jõustub teatavaks tegemisest.

2) Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

